Mill-kummenti diversi fil-gazzetti jidher ċar li fil-Kurja tal-Arċisqof għaddejja logħba Ċess. Il-kliem li qed jintuża fil-kitba hu indikattiv ta' dak li għaddej minn moħħ min qed jgħidu. Ir- per eżempju jiddeskrivi lill-Knisja Maltija bħala li qegħda fl-istess stat li kien il-Partit Nazzjonalista wara l-elezzjoni ġenerali tal-1976. Jiġifieri, r-Rev Joe Borg qed jgħid li l-Knisja hi b'Kap iżda bla tmexxija, b'viżjoni imċajpra u bis-segwaċi imgerfxin. Analiżi iebsa li iżda taqbel mad-deskrizzjoni tal-Knisja Maltija bħala waħda li ġiet imsikkta. Din hi deskrizzjoni ta' Simon Busuttil u ta' oħrajn fil-PN xi xhur ilu. Minbarra din il-kritika hemm oħra bħal dik tar- dwar il-prokrastinazzjoni tal-Arċisqof biex jagħmel it-tibdil meħtieġ fil-Kurja kif ukoll il-kummenti validissimi ta' fuq l-istess linja. It-tmexxija tal-Knisja f'Malta kienet komda għal ħafna snin. Għax minbarra l-Arċisqof fil-Kurja kellha ukoll ieħor jilgħaba tal-Arċisqof, għal ħafna snin, fil-Berġa' ta' Kastilja. Il-protezzjoni li l-"Arċisqof Lawrence Gonzi" , kif ukoll il-predeċessur tiegħu ta lill-Knisja Maltija tul is-snin billi rreżista t-tibdil soċjali spiċċa iktar għamel ħsara mhux biss lill-Knisja imma anke lis-soċjeta' Maltija. Għax it-tibdil li seta tħalla jseħħ bil-pass tiegħu, minflok qiegħed iseħħ f'daqqa u b'ritmu mgħaġġel. Mhux kulħadd hu ippreparat għal dan it-tibdil. Il-protezzjoni artifiċjali tagħtik sens falz ta' sigurta'. Sigurta' li fil-fatt ma teżistix. Meta l-poplu allura xeba' u ivvota favur l-introduzzjoni tad-divorzju nhar it-28 ta' Mejju 2011 il-protezzjoni tal-Arċisqof Lawrence Gonzi spiċċat. It-tmexxija tal-Knisja li jrid r-Rev Joe Borg tikkuntrasta ma dik tal- . Ta' l-ewwel irid Knisja mhiex siekta fuq materji ta' interess pubbliku. Tat-tieni jrid Knisja mhedija fl-ispiritwalita. Ikolli ngħid li dawn iż-żewġ veduti m'humiex inkompatibbli. Id-diffikultajiet iżda jmorru lura s-snin sa żmien l-Arċisqof Gonzi l-ieħor. Għax dan pajjiż li mhux dejjem tista' tifhmu: kellna Arċisqof li kien politiku u politiku li iktar kien jidher qiesu l-Arċisqof! Sadanittant għaddejja l-logħba ċess. Uħud iżommu s-skiet bi prudenza jew iktar b'makakkerija. U l-Arċisqof Pawlu Cremona, skond Joe Borg, qiesu George Borg Olivier, jistenna li jew jitlaq inkella itellquh. Wara kollox anke fiċ-ċess hemm 4 isqfijiet, tnejn fuq kull naħa ! Ippubblikat fuq iNews, il- Ħamis 21 t'Awwissu 2014
Logħba Ċess fil-Kurja tal-Arċisqof